Kužių geležinkelio stotis

Kužių geležinkelio stotis (iki XX a. pradžios Amalių geležinkelio stotis) – geležinkelio stotis šiaurės vakarų Lietuvoje, pietvakarinėje Kužių miestelio dalyje. Nedidelis geležinkelio mazgas – čia praeina Vilniaus–Klaipėdos geležinkelis, o į vakarus už Kužių stoties atsiskiria atšaka į Mažeikius. Stoja priemiestiniai keleiviniai traukiniai Panevėžys–Mažeikiai ir Radviliškis–Klaipėda.

 Istorija 

Amalių stotis atidaryta 1879 m. prie Liepojos–Romnų geležinkelio. Tai buvo V klasės geležinkelio stotis, tarpustotis tarp Kuršėnų (11 varstų) ir Šiaulių (13 varstų) stočių. Čia pastatytas medinis vieno aukšto keleivių namas. Stotis įkurta už 1,5 km nuo miestelio, iš pradžių ji vadinosi Amalių, vėliau pervadinta Kužių vardu.

1924 m. rugsėjo 11 d. pradėta tiesti 56 km ilgio Amalių–Telšių geležinkelio linija – būsimasis Kužių–Kretingos geležinkelis. Stotyje buvo sutelkta apie 500 geležinkelio darbininkų. 1925 m. gruodį atidarytas eismas iki Tryškių, 1926 m. gegužę – iki Telšių, 1932 m. spalį – iki Kretingos. Tuo metu pastatytas Kužių stoties pastatas buvo tinkuoto mūro, dengtas čerpėmis, dabar nėra išlikęs.

 Šaltiniai 

Gelžk
Kategorija:Šiaulių rajono savivaldybės geležinkelio stotys